કેન્દ્રીય પરિવહન મંત્રી નીતિન ગડકરીએ ભગવાન સોમનાથના સાનિધ્યમાં ભાવનગર-સોમનાથ વચ્ચેના 256 કિ.મી. રોડનું ફોર લેનમાં રૂપાંતરીત કરવા માટેના કામનુ ખાત મુર્હુત કર્યું હતું. નીતિન ગડકરી ગુજરાતના બે દિવસના પ્રવાસે છે. આ પ્રોજેક્ટ માટે કેન્દ્ર સરકાર દ્વારા રૂપિયા 4800 કરોડ ફાળવવામાં આવ્યા છે, ભાવનગરથી સોમનાથ વચ્ચેના ચાર માર્ગીય નેશનલ હાઇ-વેમાં નેશનલ હાઇ-વે ઓથોરીટી ઓફ ઇન્ડીયા દ્વારા 24 મોટા પૂલ, 129 નાના પૂલ, 330 કોઝ-વે, 4 રેલવે પૂલ, 5 ફ્લાય ઓવર, 19 બાયપાસ રોડ બનાવવામાં આવશે આ રાષ્ટ્રીય ધોરી માર્ગને પરિણામે અકસ્માતનું પ્રમાણ ઘટશે. નીતિન ગડકરી આણંદ ખાતે ઇરમાના પાત્રીસમાં પદવીદાન સમારંભમાં પણ હાજર રહ્યા હતા.